22/03/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
IX Concurso Fran Pérez “Narf” para grupos e artistas musicais

ANUNCIO IX Concurso Fran Pérez “Narf” para Grupos e Artistas Musicais Coa intención de difundir, apoiar e promocionar os grupos e artistas musicais das diferentes comarcas e localidades galegas, así como para lembrar e difundir socialmente a figura e a o obra do músico, compositor para espectáculos musicais e teatrais e dinamizador cultural, que foi o cantante Domingos Jose Rafegas Cotino”, a Deputación da Coruña convoca o IX Concurso Musical Deputación da Coruña, que pasa a denominarse a partir desta edición Concurso Fran Pérez “Narf”, para Grupos e Artistas Musicais, de acordo coas seguintes: BASES Primeira Poderá participar calquera grupo ou artista musical galego ou residentes en concellos galegos, do ámbito da música pop e variantes (folk, rock, rap, reggae.), que non fosen premiados nos cinco anos naturais anteriores do concurso. Os/as persoas participantes non poderán formar parte de máis dun grupo dos que participen no concurso, Os/as artistas que se presenten individualmente, tampouco poderán formar parte de grupo ningún. Segunda Establécense os seguintes premios: 1.º clasificado: 3.000 € 2.º clasificado: 2.000 € 3.º clasificado: 1.500 € 4.º e 5.º clasificado: 1.000 € Estas cantidades están suxeitas ás retencións legais que lles sexan de aplicación. Os/as 5 finalistas poderán formar parte dunha programación específica de apoio á difusión da súa creatividade, que no seu momento, será impulsada ou participada pola Deputación da Coruña. Terceira As solicitudes presentaranse no modelo normalizado que poderá obterse na web: www.dacoruna. gal ou no Rexistro Xeral da Deputación. Co impreso enviarase a seguinte documentación: * Relación de compoñentes do grupo e instrumentos. * Certificado ou volante de empadroamento en calquera concello galego. No caso dos grupos, deberán presentalo, polo menos, un terzo dos seus compoñentes. * Descrición das súas necesidades técnicas, de montaxe e plano do escenario. * Breve biografía do/a artista ou grupo. * Informe fotográfico e de prensa. * CD ou traballo discográfico, que deberá conter un mínimo de catro temas orixinais e compostos polo/a artista ou grupo; se o CD tivese máis de catro temas, deberán indicarse os que sexan orixinais. O material estará correctamente identificado cos datos do/a artista ou grupo. Cuarta O prazo de presentación das solicitudes comezará o día seguinte ao da publicación desta convocatoria no Boletín Oficial da Provincia e rematará o 15 de xullo de 2017. As solicitudes serán presentadas no Rexistro Xeral da Deputación e poderán ser enviadas ao enderezo da Deputación, Avda. Porto da Coruña 2, 15003 A Coruña, indicando no sobre IX Concurso Fran Pérez “Narf” para Grupos e Artistas Musicais. Quinta O xurado estará presidido pola deputada-presidenta da Comisión de Cultura e Normalización Lingüística e cinco persoas de recoñecido prestixio no ámbito musical, nomeadas por ela. As funcións de secretaría exerceraas o secretario da Corporación, ou a funcionaria ou funcionario en quen delegar. A composición do xurado darase a coñecer, con anterioridade á súa reunión, no taboleiro e na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. Sexta O xurado actuará en pleno e será necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Ley 40/2015, de 1 de octubre, de Régimen Jurídico del Sector Público. As deliberacións serán secretas e delas será redactada a acta correspondente. O xurado presentará a súa proposta á Presidencia da Deputación, que é o órgano competente para conceder os premios. A decisión do xurado, que terá lugar no segundo semestre do ano 2017, será dada a coñecer a través do taboleiro e da páxina web da Deputación. Sétima 7.1.–Preselección. O xurado realizará unha primeira selección dun total de cinco artistas e/ou grupos despois da audición dos CD recibidos. Os grupos e/ou artistas que resulten preseleccionados accederán á fase de actuación en directo.7.2.–Concerto. A actuación de cada un dos grupos ou artistas participantes terá unha duración máxima de 30 minutos, en que interpretarán temas do CD presentado. A organización do concurso facilitaralles aos grupos e/ou artistas que accedan á fase de concerto en directo, equipo de son, escenario e equipo de iluminación; tamén fixará os horarios das probas de son e da actuación de cada un deles. Os grupos ou artistas que participen nesta fase recibirán a cantidade de 300 €, cada un deles/as, en concepto de indemnización por gastos de desprazamento. Oitava Non se devolverán os CD non premiados que, a partir do día seguinte á decisión do xurado, serán destruídos. Novena A participación na presente convocatoria supón a total aceptación destas bases, así como a autorización á Deputación da Coruña para difundir, por un período máximo de seis meses e por calquera canle, os temas orixinais incluídos nos CD presentados polos gañadores. A Coruña, 14 de marzo de 2017. O Presidente da Deputación Valentín González Formoso